Nabi Huud iyo Nabiyada kalaba waxay la yimaadeen in Eebbe kaliya la caabudo, hase yeeshee way la yaabeen gaaladii Caad, waxayna diideen inay ka tagaan waxay aabbayaalkood caabudi jireen, waxaase ku dhacay ciqaab iyo cadho Eebbe, illeen cilmi-la‘aan yey ku murmeen Eebbe iyo Xaqiiye, waxaana la cidhib-tiray intii beenisay Xaqa ee gaalada ahayd, sidii lagu halaagayna waxaa caddeeyey aayado kale oo badan, oo tilmaami sidii loo halaagay markay kibreen oo Xaqii beeniyeen, taasuna waa u-digid ciddii marta waddadoodii, oo Xaqa ka madax-adaygta, cid xoog iyo tabar ku faani kartana ma jirto illeen dad waa miskiin tabar-yar ee.
